《送别家兄张掖门时谪开州》
明代·高叔嗣

垂泣一相送，临途无限情。
功名何物是，流落此心惊。
梦里窥乡树，愁边滞帝城。
终朝谁复语，犹去恋尘缨。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。